O B E C   HEĽPA

VŠEOBECNE ZÁVÄZNÉ NARIADENIE
č. 1/2014

o nakladaní s komunálnymi odpadmi a s drobnými
stavebnými odpadmi na území obce Heľpa

VZN č. 1/2014 vyvesené na úradnej tabuli v obci Heľpa dňa: 20.08.2014
VZN č. 1/2014 schválené dňa: 5.9.2014
VZN č. 1/2014 vyhlásené dňa: 8.9.2014
VZN č. 1/2014 nadobúda účinnosť dňa:1.10.2014  

VŠEOBECNE ZÁVÄZNÉ NARIADENIE
č. 1/2014

o nakladaní s komunálnym odpadom a s drobným stavebným odpadom 
na území obce Heľpa

Obecné zastupiteľstvo v obci Heľpa sa na základe ustanovenia § 4, ods. 3 písm. f/ a
§ 6, ods. 1 zákona SNR č. 369/1990 Zb. o obecnom zriadení v znení neskorších predpisov a § 39, ods. 6 zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „zákon o odpadoch“) vydáva toto všeobecne záväzné nariadenie (ďalej len VZN).

I. ČASŤ
Úvodné ustanovenia

§ 1
Pôsobnosť nariadenia

1. Toto VZN vymedzuje práva a povinnosti orgánov obce, pôvodcov a držiteľov odpadu
v oblasti nakladania s komunálnym odpadom, vrátane separovania zbieraných zložiek
komunálneho odpadu a s drobnými stavebnými odpadmi, elektroodpadmi z domácností na území obce a práva a povinnosti právnických a fyzických osôb pri predchádzaní vzniku odpadov a pri nakladaní s odpadmi na celom území obce.

2. Toto nariadenie sa vydáva s cieľom stanoviť pre obec vhodný systém nakladania s
komunálnymi odpadmi vrátane objemných odpadov a odpadov z domácností s obsahom
škodlivín a drobnými stavebnými odpadmi.

3. Ustanovenia tohto VZN sú účinné na celom území obce.

§ 2
Základné pojmy

1.Odpadom je hnuteľná vec, ktorej sa jej držiteľ zbavuje, chce sa jej zbaviť alebo je povinný sa jej zbaviť v súlade s osobitnými predpismi.

2. Pôvodca odpadu je každý, koho činnosťou odpad vzniká, alebo ten, kto vykonáva úpravu, zmiešanie alebo iné úkony s odpadmi, ak ich výsledkom je zmena povahy alebo zloženia odpadov.

3. Držiteľ odpadu je pôvodca odpadu alebo fyzická osoba, alebo právnická osoba, u ktorej sa odpad nachádza.

4. Nebezpečné odpady sú také odpady, ktoré majú jednu alebo viac nebezpečných vlastností.

5. Komunálne odpady sú odpady z domácností vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby- podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp alebo na parkovanie alebo uskladnenie vozidla používaného pre potreby domácností, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorína a ďalšej zelene na pozemkoch právnických osôb, fyzických osôb a občianskych združení.

6. Nakladanie s odpadom je zber odpadov, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie vo funkcii obchodníka a sprostredkovateľa.

7. Zhodnocovanie odpadov je činnosť, ktorej hlavným výsledkom je prospešné využitie
odpadu za účelom nahradiť iné materiály vo výrobnej činnosti alebo v širšom hospodárstve alebo pripravenosť odpadu na plnenie tejto funkcie.

8. Zneškodňovaním odpadu je každá činnosť, ktorá nie je zhodnocovaním, aj vtedy ak je druhotným výsledkom činnosti spätné získanie látok alebo energie.

9. Zber odpadu je zhromažďovanie odpadu od iných osôb vrátane predbežného triedenia a dočasného uloženia odpadu na účely prepravy do zariadenia na spracovanie odpadov.

10. Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu.

11. Skládka odpadov je miesto alebo zariadenie, ktoré je určené k trvalému uloženiu odpadov za účelom ich zneškodnenia.

12. Elektroodpad z domácností je elektroodpad, ktorý pochádza z domácností fyzických osôb a z obchodných, priemyselných, inštitucionálnych a iných zdrojov, ktorý je svojím zložením a množstvom podobný tomu, ktorý pochádza z domácností fyzických osôb.

13. Biologicky rozložiteľné komunálne odpady sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady podľa Katalógu odpadov.

14. Organizácia zodpovedná za zber komunálnych odpadov je organizácia, ktorá disponuje s potrebným technickým, materiálnym a personálnym zabezpečením výkonu požadovanej činnosti a platným príslušným súhlasom orgánu štátnej správy odpadového hospodárstva a má uzatvorenú zmluvu s obcou podľa § 39 ods. 10 zákona č. 223/2001 Z.z. o odpadoch v znení neskorších predpisov (ďalej len „zákon o odpadoch“).

15. Program odpadového hospodárstva je základný plánovací dokument pre riadenie
odpadového hospodárstva obce Heľpa v oblasti nakladania s komunálnymi odpadmi a drobnými stavebnými odpadmi, spracovávaný a aktualizovaný na základe zákona o odpadoch, určujúci najmä smerovanie a ciele odpadového hospodárstva a opatrenia na ich dosiahnutie.

16. Prevádzkovateľ kuchyne je fyzická osoba - podnikateľ alebo právnická osoba, ktorá
prevádzkuje zariadenie spoločného stravovania.

II. ČASŤ
§ 3
Spoločné ustanovenia

1. Každý je povinný nakladať s odpadmi alebo inak s nimi zaobchádzať v súlade so všeobecne záväzným nariadením obce; ten, komu vyplývajú z rozhodnutia alebo povolenia vydaného na základe zákona povinnosti, je povinný nakladať s odpadmi alebo inak s nimi zaobchádzať aj v súlade s týmto rozhodnutím alebo povolením.

2. Každý je povinný nakladať s odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak aby nedochádzalo k:
a) riziku znečistenia vody, ovzdušia, pôdy, rastlín a živočíchov,
b) obťažovaniu okolia hlukom alebo zápachom a
c) nepriaznivému vplyvu na krajinu alebo miesta osobitného významu.

3. Zakazuje sa :
a) uložiť alebo ponechať odpad na inom mieste ako na mieste na to určenom v súlade so
zákonom a týmto VZN,

b) zneškodniť odpad alebo zhodnotiť odpad inak ako v súlade so zákonom,

c) zneškodniť odpad vypúšťaním a vhadzovaním do vodného recipienta, zneškodňovať
odpad spôsobom injektáže čerpateľných odpadov do vrtov, baní, prírodných úložísk a
zneškodniť odpad ukladaním do povrchových nádrží /jám, rybníkov/,

d) zneškodňovať biologicky rozložiteľný odpad zo záhrad a z parkov vrátane odpadu z cintorína a z ďalšej zelene na pozemkoch právnických osôb, fyzických osôb a občianskych združení, ak sú súčasťou komunálneho odpadu,

e) riediť a zmiešavať jednotlivé druhy nebezpečných odpadov alebo nebezpečné odpady s odpadmi, ktoré nie sú nebezpečné za účelom zníženia koncentrácie prítomných škodlivín,

f) opotrebované batérie a akumulátory, ako aj ostatný elektroodpad zmiešavať s odpadmi z domácností,

g) vypúšťať odpadové oleje do povrchových vôd, podzemných vôd a do kanalizácie,

h) uložiť alebo vypúšťať odpadové oleje a vypúšťať akékoľvek zostatky po spracovaní
odpadov olejov do pôdy.

4. Pôvodca odpadu a obec sú povinní vypracovať a dodržiavať schválený program odpadového hospodárstva.

5. Pôvodca alebo držiteľ komunálnych odpadov a drobných stavebných odpadov je povinný:
 a) zapojiť sa do systému zberu komunálnych odpadov v obci,
b) užívať zberné nádoby zodpovedajúce systému zberu komunálnych odpadov v obci,
c) ukladať komunálne odpady alebo ich oddelené zložky a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci.
	
6. Vykonávať zber, prepravu, zhodnocovanie alebo zneškodňovanie komunálnych odpadov a drobných stavebných odpadov s výnimkou biologicky rozložiteľného kuchynského a reštauračného odpadu od prevádzkovateľa kuchyne na území obce môže len organizácia zodpovedná za zber komunálnych odpadov, s ktorou má obec uzatvorenú zmluvu na vykonávanie tejto činnosti. Vykonávať kompostovanie biologicky rozložiteľného odpadu môžu obyvatelia obce v súlade s § 8 tohto nariadenia.

7. Obec Heľpa zabezpečuje aktuálnosť programu odpadového hospodárstva na základe monitoringu existujúceho stavu odpadového hospodárstva (predpísaná evidencia, analýzy), sledovaním vývojových trendov v oblasti legislatívy a technológií pre spracovanie odpadov a plnením svojich zákonných povinností.

8. Ak ide o odpady z obalov, podmienky pre zabezpečenie ich zberu a zhodnotenia/ recyklácie si vopred s obcou a písomnej forme dohodne osoba, ktorá plní alebo ktorá pre iných zabezpečuje plnenie povinností podľa platného zákona o obaloch (tzv. povinné osoby a oprávnené organizácie podľa zákon č. 119/2010 Z.z. o obaloch). Pre takéto osoby sú záväzné údaje o celkových množstvách a zložení odpadov z obalov a ich podiele na vyseparovaných zložkách komunálnych odpadov, uvedené v programe odpadového hospodárstva obce.

III. ČASŤ
Systém zberu a prepravy komunálneho odpadu, spôsob separovaného zberu jednotlivých zložiek komunálneho odpadu, spôsob nakladania
s drobnými stavebnými odpadmi a inými komunálnymi odpadmi

§ 4
Komunálny odpad a jeho zložky

Komunálnymi odpadmi sú odpady z domácností a podobné odpady z obchodov, priemyslu, inštitúcií vrátane ich zložiek zo separovaného zberu.

VZN upravuje podrobnosti nakladania s nasledovnými zložkami komunálneho odpadu.

a) Druhy KO z podskupiny SEPAROVOVANE ZBIERANÉ ZLOŽKY KO:
-	20 01 01 papier O
-	20 01 02 sklo O
-	20 01 08 biologicky rozložiteľný kuchynský a reštauračný odpad O
-	20 01 10 šatstvo O
-	20 01 11 textílie O
-	20 01 21 žiarivky a iný odpad obsahujúci ortuť N
-	20 01 23 vyradené zariadenia obsahujúce chlórfluórované uhľovodíky N
-	20 01 25 jedlé oleje a tuky O
-	20 01 33 batérie a akumulátory uvedené v 16 06 01, 16 06 02
            alebo 16 06 03 a netriedené batérie a akumulátory obsahujúce tieto batérie N
-	20 01 34 batérie a akumulátory iné ako uvedené v 20 01 33 O
-	20 01 35 vyradené elektrické a elektronické zariadenia iné ako
            uvedené v 20 01 21 a 20 01 23, obsahujúce nebezpečné časti N
-	20 01 36 vyradené elektrické a elektronické zariadenia iné ako
            uvedené v 20 01 21, 20 01 23 a 20 01 35 O
-	20 01 39 plasty O
-	20 01 40 kovy O

b) Druhy KO z podskupiny ODPADY ZO ZÁHRAD A Z PARKOV (VRÁTANE ODPADU Z CINTORÍNOV):
-	20 02 01 biologicky rozložiteľný odpad O
-	20 02 02 zemina a kamenivo O
-	20 02 03 iné biologicky nerozložiteľné odpady O

c) Druhy KO z podskupiny INÉ KOMUNÁLNE ODPADY:
-	20 03 01 zmesový komunálny odpad O
-	20 03 02 odpad z trhovísk O
-	20 03 03 odpad z čistenia ulíc O
-	20 03 04 kal zo septikov O
-	20 03 06 odpad z čistenia kanalizácie O
-	20 03 07 objemný odpad O
-	20 03 99 komunálne odpady inak nešpecifikované O

d) Druhy KO z podskupiny OBALY (VRÁTANE ODPADOVÝCH OBALOV ZO SEPAROVANÉHO ZBERU KO):
-	15 01 01 obaly z papiera a lepenky O
-	15 01 02 obaly z plastov O
-	15 01 03 obaly z dreva O
-	15 01 04 obaly z kovu O
-	15 01 05 kompozitné obaly O
-	15 01 07 obaly zo skla O

§ 5
Umiestnenie nádob na odpad

1. Vlastník / správca, resp. nájomca/ nehnuteľnosti je povinný zriadiť vyhradené miesto pre zberné nádoby. Pri jeho určovaní musí dbať, aby:
a/ k vyhradenému miestu bol zabezpečený bezpečný prístup a dostatočný priestor na vhodnú manipuláciu s nádobami,
b/ nebol narušený vzhľad okolia a hygiena prostredia,
c/ nádoby neboli umiestnené na náveternej strane v blízkosti okien, detských ihrísk,
frekventovaných miest a pod.,
d/ nádoby boli umiestnené na spevnenom podklade,
e/ nádoby neboli umiestnené trvalo na chodníku, komunikácii alebo parkovisku.
2. Fyzickým osobám, právnickým osobám a fyzickým osobám - podnikateľom sa prísne
zakazuje premiestňovať zberné nádoby, vyprázdňovať ich, alebo vyberať si časti odpadu.

3. Miesto stáleho i dočasného umiestnenia nádob na odpad pri bytových domoch určí majiteľ /správca, resp. nájomca/ nehnuteľnosti po prerokovaní s obecným úradom.

4. Na chodníkoch, parkoviskách a komunikáciách možno nádoby ponechať iba na dobu
nevyhnutnú na ich vyprázdnenie. Po vyprázdnení sa musia nádoby ihneď umiestniť na
vyhradené miesto. Výnimku môže povoliť obecný úrad.

5. V prípadoch, ak nastanú okolnosti, ktoré znemožňujú prístup a vyprázdnenie nádob na odpad, je majiteľ /správca, resp. nájomca/ nehnuteľnosti povinný postarať sa o ich premiestnenie a následne po ich vyprázdnení uloženie nádob na vyhradené miesto.

6. Projektanti a investori pri vypracovávaní projektových dokumentácií rodinných a bytových domov musia umiestnenie všetkých druhov nádob na odpad konzultovať s obecným úradom.

7. Užívatelia zberných nádob sú povinní udržiavať v ich okolí poriadok a čistotu. Na miestach hromadného umiestnenia zberných nádob je zakázané ich premiestňovanie.

§ 6
Systém zberu a prepravy komunálnych odpadov

1. Zbernými nádobami určenými na zber zmesových komunálnych odpadov v obci sú 110 litrové nádoby.

2. 110 l plechové smetné nádoby zabezpečuje si občan sám, pri jej znehodnotení alebo strate pred uplynutím jej životnosti je jej užívateľ povinný zakúpiť si novú nádobu.

3. Zber 110 l smetných nádob uskutočňuje podľa harmonogramu zvozu obec.

4. Obec zodpovedná za zber komunálnych odpadov vykonávaním zberu, prepravou a zneškodňovaním komunálnych odpadov a drobných stavebných odpadov je povinná:
a) vyprázdňovať zberné nádoby odpadov tak, aby nedošlo k hygienickým, bezpečnostným, ekologickým a iným závadám, príp. ku škode na majetku,
b) po vyprázdnení zberné nádoby umiestniť späť na pôvodné miesto,
c) v prípade rozsypania odpadov pri vyprázdňovaní zberných nádob, tieto odstrániť,
d) v prípade poškodenia zbernej nádoby pri manipulácii zabezpečiť jej opravu alebo výmenu,
e) mesačne predložiť obecnému úradu výkaz o množstve odpadov, s ktorými nakladal počas tohto obdobia, jeho druhovej skladbe, o spôsobe nakladania s týmto odpadom, o spôsobe jeho využitia (vrátane množstva vyseparovaného KO), úpravy alebo zneškodňovania, prípadne o inom spôsobe nakladania s týmito odpadmi,
f) zabezpečovať vývoz objemného odpadu, drobného stavebného odpadu a biologicky
rozložiteľného odpadu v rozsahu a za podmienok uvedených v tomto nariadení ,
g) uskutočňovať v súlade s harmonogramom vývoz zberných nádob
h) priebežne pri svojej činnosti sledovať zloženie komunálnych odpadov a je povinná ohlásiť obci každú podstatnú (dlhodobú) zmenu v zložení a podieloch odpadov z obalov,
uvedených v programe odpadového hospodárstva.

§ 7
Separovaný zber odpadu

1. Obec vykonáva triedený zber komunálnych odpadov pre:
a)  papier, plasty, kovy, sklo,
b) biologicky rozložiteľné komunálne odpady, okrem tých, ktorých pôvodcom je prevádzkovateľ kuchyne.

2. Organizácia separovaného zberu je nasledovná:
Plasty – v rámci triedeného zberu plastov sa zbierajú do 1100 l kontajnerov, ktoré zabezpečuje obec.
Patria sem: PET (polyetyléntereftalát)- fľaše od nápojov, sirupov

Nepatria sem:
PE (polyetylén)-LDPE a HDPE: číre a farebné fólie, tašky, vrecká, vedrá a fľaštičky od
kozmetických a čistiacich prípravkov, vrecká od mlieka, prepravky fliaš
PP (polypropylén)- obaly od sladkostí, tégliky od jogurtov a rôzne plastové nádobky a hračky
PS (polystyrén)- penový polystyrén, poháriky a automatov a iné plastové nádobky
PVC (polyvinylchlorid)- vodoinštalačné a elektroinštalačné rúrky, obaly kozmetických výrobkov, plastové okná a nábytok a pod.
- znečistené obaly chemikáliami a olejmi, viacvrstvové obaly, hrubo znečistené plasty (zeminou, farbami), podlahové krytiny, guma, molitan, koberce a pod.

Kovy- v rámci zberu kovov sa zbierajú kovové obaly do kontajnerov na zbernom dvore, ktoré zabezpečuje obec. 

Patria sem: kovové vrchnáky z fliaš a pohárov, kovové súčiastky, drôty a káble (bez bužírky), starý riad, obaly zo sprejov, kovový šrot, oceľ, farebné kovy, hliníkové viečko, hliníkový obal, kovové viečko, oceľové plechovky a pod.

Nepatria sem: kovy hrubo znečistené zvyškami jedla, farbami a rôznymi chemickými látkami.

Sklo - v rámci triedeného zberu skla sa zbierajú do 1100 l kontajnerov, ktoré zabezpečuje obec. 

Patria sem: sklenené fľaše, nádoby, obaly a predmety zo skla, poháre, fľaštičky od
kozmetiky, črepy, okenné sklo, sklo z okuliarov a pod.

Nepatria sem: autosklo, korky, gumy, porcelán, keramika, zrkadlá, drôtové sklo, fľaše
z umelej hmoty, časti uzáverov fliaš, žiarovka, žiarivka a pod.

Papier – v rámci triedeného zberu papiera sa zbierajú do 1100 l kontajnerov, ktoré zabezpečuje obec. 

Patria sem: 
•	noviny, časopisy, zošity, knihy, listy, kancelársky papier, papierové vrecká, lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal a pod.
Nepatria sem: 
•	umelohmotné obaly, vrstvené obaly, voskový papier, papier s hliníkovou fóliou, obaly na mrazené potraviny, krabičky od cigariet, špinavý či mastný papier, kopírovací papier a pod.

§8
Biologicky rozložiteľný komunálny odpad

1. Biologicky rozložiteľné odpady zo záhrad a domácností sa prednostne likvidujú v kompostéroch, ktoré boli občanom rozdané bezplatne na tento účel. Občania kompostujú BRKO aj vo vlastných zariadeniach na kompostovanie.
2. Biologicky rozložiteľné odpady zo záhrad a z parkov (nad 1 m3) občania môžu odovzdať aj na zbernom dvore, pričom odpadom zo záhrad sa rozumie tráva, porezané konáre z orezávky stromov a krov, lístie a zelené časti rastlín zbavené zeminy.
3. Ročná kapacita je 10 ton biologického odpadu.
4. Na zbernom dvore sa môžu kompostovať len biologické odpady, ktoré sú uvedené v Katalógu odpadov zaradené ako skupina 20- komunálne odpady, podskupina 02- odpady zo záhrad a z parkov. Bude sa kompostovať iba odpad zo zelene z obce a záhrad, t.j. výlučne biologické odpady rastlinného pôvodu, ktoré vznikajú pri údržbe cintorína, verejnej alebo súkromnej zelene a pri pestovaní plodín v záhradách.
5. Je zakázané ukladať bioodpad zo záhrad a parkov do zberných nádob na komunálny odpad, na iné miesta než určené alebo ho spaľovať (mimo dreveného odpadu).

§9
Biologicky rozložiteľný kuchynský a reštauračný odpad od prevádzkovateľa kuchyne

1. Za nakladanie s biologicky rozložiteľným kuchynským a reštauračným odpadom od
prevádzkovateľa kuchyne je zodpovedný prevádzkovateľ kuchyne.
2. Biologicky rozložiteľný kuchynský a reštauračný odpad sa zakazuje ukladať do nádob
určených na zber komunálnych odpadov.
3. Náklady spojené so zberom, skladovaním, prepravou a spracovaním vrátane nákladov na zberné kontajnery a iné obaly hradí prevádzkovateľ kuchyne (nie sú súčasťou miestneho poplatku).
4. Zber a zberné nádoby na biologicky rozložiteľný kuchynský a reštauračný odpad musia spĺňať požiadavky ustanovené nariadením č. 1069/2009 a nariadenia EP a Rady č. 852/2004 o hygiene potravín.
5. Prevádzkovateľ kuchyne musí primerane zabezpečiť skladovanie odpadu do doby
odovzdania na jeho spracovanie tak, aby sa k obsahu kontajnera nedostali hlodavce a iné živočíchy ani verejnosť.
6. Zberné nádoby musia byť umiestené v areáli prevádzkovateľa kuchyne.
7. Frekvencia zberu musí byť v súlade s hygienickými predpismi zohľadňujúc aj teploty
prostredia (leto/zima), pričom v letnom období frekvencia zberu musí byť vyššia.
8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu
a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky v zmysle zákona č. 39/2007 Z.z o veterinárnej starostlivosti v znení neskorších predpisov, a aby mala schválenie na
vykonávanie činnosti spracovania týchto odpadov príslušnou Regionálnou veterinárnou
a potravinovou správou.
9. Prevádzkovateľ kuchyne je povinný oznámiť obci, či nakladanie s týmto odpadom si
zabezpečuje sám alebo prostredníctvom tretieho subjektu, s ktorým uzatvoril zmluvu, a ktorý má potrebné oprávnenie na nakladanie s týmto odpadom.
10. Pri nakladaní s týmto odpadom je prevádzkovateľ kuchyne povinný postupovať v súlade s hierarchiou odpadového hospodárstva.
11. Prevádzkovateľ kuchyne je povinný dodržiavať zákaz kŕmenia zvierat kuchynským
a reštauračným odpadom, okrem kožušinových zvierat. 

§ 10
Drobný stavebný odpad a objemný odpad

1.  K drobnému stavebnému odpadu patria v malom množstve zmesi betónu, tehál, obkladačiek, dlaždíc, keramiky a pod. Ak je vyprodukovaný väčší objem takéhoto odpadu, napr. v rámci prestavby bytu, považuje sa za objemný odpad a fyzická osoba si musí od obce objednať veľkokapacitný kontajner, resp. vo vreciach odviesť tento odpad na zberný dvor za osobitnú odplatu, ktorá nie je súčasťou miestneho poplatku.
2. Držitelia DSO sú povinní odpad prednostne vytriediť na jednotlivé zložky : sklo, kovy,
plasty, papier a lepenku.
3. Zakazuje sa ukladať drobný stavebný odpad (DSO) do 110 l zberných nádob na zmesový komunálny odpad alebo vedľa nich.
4. Zber, prepravu, zhodnocovanie a zneškodňovanie drobných stavebných odpadov zabezpečuje len obec.
5. Objemný odpad predstavujú komunálne odpady, ktoré sa svojou veľkosťou nevojdú do klasickej nádoby na zmesový odpad. Sú to hlavne nábytky, staré okná, dvere, nádoby, plechové rúry, opotrebované pneumatiky, ak sú súčasťou KO a podobne.
6. Zakazuje sa odkladať objemný odpad (nábytok, dvere, koberce, umývadlá, vane a pod.) vedľa zberných nádob na pravidelný zber komunálneho odpadu a na verejné priestranstvá obce.
7. Obec zabezpečuje najmenej dvakrát do roka (na jar a na jeseň) zber a prepravu DSO a objemného odpadu v obci alebo dovozom týchto odpadov na zberný dvor vo vyhradenom čase.
8. Obecný úrad zabezpečuje informovanosť obyvateľov o zbere DSO a objemného odpadu vopred osobitným oznamom, pričom využije všetky možnosti informačného systému obce (na úradnej tabuli, informačných tabuliach, obecnom rozhlase, webovej stránke obce a v Heľpianskych zvestiach a pod.).

§ 11
Elektroodpad

1. Elektroodpad z domácností je elektroodpad, ktorý pochádza z domácností fyzických osôb a z obchodných, priemyselných, inštitucionálnych a iných zdrojov, ktorý je svojím zložením a množstvom podobný tomu, ktorý pochádza z domácnosti fyzických osôb. Patria sem: napr. televízory, rádiá, počítačová, kancelárska a telekomunikačná technika, videá, diskmany, digitálne hodinky, gameboye, variče, ohrievače, kávovary, práčky, elektromotory, ručné elektrické náradie atď.
2. Elektroodpad je zakázané ukladať do zberných nádob alebo vedľa nich a na verejné
priestranstvá obce.
3. Občania môžu odovzdať elektroodpad z domácností po celý rok na zbernom dvore. 
4. Obec zabezpečuje podľa potreby, najmenej dvakrát do roka zber a prepravu oddelene
vytriedených elektroodpadov z domácností.
5. Obecný úrad zabezpečuje informovanosť obyvateľov o zbere elektroodpadu vopred
osobitným oznamom, pričom využije všetky možnosti informačného systému obce (na
úradnej tabuli, informačných tabuliach, obecnom rozhlase, webovej stránke obce a pod.).
6. Zakazuje sa odovzdať elektroodpad iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou.

§ 12
Batérie a akumulátory

1. Občania môžu odovzdať použité batérie a akumulátory odovzdať na zberný dvor.
2. Obec zabezpečuje najmenej dvakrát do roka zber a prepravu použitých batérií a akumulátorov. Obecný úrad zabezpečuje informovanosť obyvateľov o zbere použitých batérií a akumulátorov vopred osobitným oznamom, pričom využije všetky možnosti informačného systému obce (na úradnej tabuli, informačných tabuliach, obecnom rozhlase, webovej stránke obce a pod.).
3. Občania môžu odovzdať použité batérie a akumulátory aj na predajných miestach u distribútora batérií a akumulátorov alebo na iných zberných miestach zriadených v súlade so zákonom o odpadoch.
4. Použité batérie a akumulátory je zakázané ukladať do zberných nádob alebo vedľa nich a na verejné priestranstvá obce.
5. Zakazuje sa odovzdať použité batérie a akumulátory iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou.

§13
Humánne a veterinárne lieky nespotrebované fyzickými osobami

1. Zakazuje sa nespotrebované lieky ukladať do zberných nádob alebo vedľa nich a na verejné priestranstvá obce.
2. Nespotrebované lieky je potrebné odovzdať do verejných lekární, ktoré sú povinné ich
zhromažďovať.

§14
Textil

1. Pod textilom vhodným na zber sa rozumie:
- čisté a suché šatstvo (všetky druhy odevov, prikrývky, deky, posteľnú bielizeň),
- topánky (topánky iba v pároch, nezničené)
- doplnky k oblečeniu (čiapky, šále a pod.)
2. Textil môžu občania odovzdať do špeciálnych zberných nádob na textil, ktoré sú rozmiestnené v obci.
3. Vykonávať zber, prepravu, zhodnocovanie a zneškodňovanie odpadu z textilu môže len organizácia zodpovedná za zber textilu, ktorá má uzatvorenú zmluvu na vykonávanie tejto činnosti s obcou.

§ 15
Kal zo septikov a žúmp

1. Zber, prepravu a zneškodnenie kalov zo septikov a žúmp môžu vykonávať len organizácie poverené zberom, ktoré majú na túto činnosť oprávnenie.
2. Majitelia septikov resp. ich iní užívatelia ako nájomcovia, správcovia a pod., ktorí nie sú napojení na vybudovanú splaškovú kanalizáciu, sú povinní zabezpečiť na vlastné náklady zneškodnenie kalov prostredníctvom oprávnenej organizácie.
3. Každý majiteľ septika je povinný po dobu 3 rokov viesť evidenciu a uschovávať doklady o zabezpečení vývozu kalu zo septika oprávnenou osobou a o jeho bezpečnej likvidácii.
§ 16
Zberný dvor

1. Na území obce Heľpa je zriadený zberný dvor, ktorého prevádzkovateľom je obec.
2. Na zbernom dvore môže občan odovzdať tieto odpady: sklo, papier a lepenka, plast, kovy, drobný stavebný odpad, objemný odpad, elektroodpad, šatstvo a textil,  jedlé oleje a tuky, batérie a akumulátory a pod.

3. Prevádzka zberného dvora je otvorená počas celého roka a to nasledovne: 
Streda: - od 8:00- 15:30h
Sobota: - od 8:00- 12:00h

V. ČASŤ

§ 17
Výkon štátnej správy
Obec

Obec vo veciach štátnej správy odpadového hospodárstva :
a) prejednáva priestupky v odpadovom hospodárstve (§ 80 ods. 3 písm. a) zákona o odpadoch ),
b) poskytuje držiteľovi resp. pôvodcovi odpadu informácie o umiestnení zariadení na nakladanie s odpadmi na území obce,
c) dáva v stavebnom konaní vyjadrenie k zamýšľanému spôsobu nakladania s odpadmi zo stavebnej činnosti s výnimkou drobného stavebného odpadu.

V. ČASŤ

§ 18
Priestupky

1. Priestupku sa dopustí ten, kto:
a) zneškodní odpad alebo zhodnotí odpad v rozpore so zákonom o odpadoch (§18 ods.3
písm. b) zákona o odpadoch), v max. výške 165 €
b) uloží odpad na iné miesto, než na miesto určené obcou (§ 18 ods. 3 písm. a) a § 39 ods. 5 písm. c) zákona o odpadoch ), v max. výške 165 €
c) nesplní oznamovaciu povinnosť (§ 18 ods. 6 zákona o odpadoch), v max. výške 165 €
d) neposkytne obci požadované údaje (§ 39 ods. 9 zákona o odpadoch) súvisiace s nakladaním s komunálnym odpadom a drobným stavebným odpadom, v max.výške165€
e) nakladá so stavebnými odpadmi alebo s odpadmi z demolácií v rozpore s § 40c zákona o odpadoch. V max. výške 165 €

2. Priestupky podľa ods. 1 písm. a) až d) prejednáva obec a výnosy z pokút uložených za priestupky sú príjmom rozpočtu obce.
3. Na priestupky a ich prejednávanie sa vzťahujú všeobecné právne predpisy a to zákon č. 372/1990 Zb. o priestupkoch v znení neskorších predpisov.

VI. ČASŤ

§ 20
Kontrola

Kontrolu dodržiavania ustanovení tohto VZN vykonáva obec prostredníctvom:
a) starosta obce
b) poverení poslanci OZ
c) zamestnanci OcÚ

VII. ČASŤ
§ 21
Záverečné ustanovenia

1. Toto VZN schválilo Obecné zastupiteľstvo v Heľpe  dňa 05.09.2014 uznesením
č.  340/2014.

2. Podrobnosti určovania miestneho poplatku za komunálne odpady a drobné stavebné odpady budú upravené v iných nariadeniach.

3. Účinnosť nadobudne 15-tým dňom odo dňa jeho vyvesenia.

V Heľpe,  dňa 20.08.2014   

                                                                                                    
                                                                                                           Jozef Fillo, v.r.
                                                                                                      starosta obce